EkBass/fiwiki-20250220-pages-articles huggingface dataset:
Amstel Gold Race 2016

Amstel Gold Race 2016 oli järjestyksessään 51. maantiepyöräilyn Amstel Gold Race -kilpailu. Se käytiin 248,7 kilometrin reitillä Maastrichtista Berg en Terblijtiin 17. huhtikuuta 2016. Kilpailureitillä oli 34 nousua, joista Cauberg noustiin neljä kertaa. Viimeisen kerran sen huippu saavutettiin 1,8 kilometriä ennen maalia. Enrico Gasparotto voitti kilpailun kukistettuaan kahden miehen loppukirissä Michael Valgrenin. He olivat karanneet pääjoukolta Caubergia viimeisen kerran noustaessa, heti irtiotossa olleen Tim Wellensin tavoitettuaan. Sonny Colbrelli sijoittui kolmanneksi. == Tulokset == Lähteet: Velonews, Pro Cycling Stats Ajaja Maa Joukkue Aika 1 Enrico Gasparotto Wanty - Groupe Gobert 6.18.03 2 Michael Valgren Tinkoff sama aika 3 Sonny Colbrelli Bardiani-CSF + 0.04 4 Bryan Coquard Direct Énergie + 0.04 5 Michael Matthews Orica-GreenEDGE + 0.04 6 Julian Alaphilippe Etixx-Quick Step + 0.04 7 Diego Ulissi Lampre-Merida + 0.04 8 Giovanni Visconti Movistar Team + 0.04 9 Loïc Vliegen BMC Racing Team + 0.04 10 Tim Wellens Lotto Soudal + 0.04 == Osallistuneet joukkueet == Kilpailussa olivat mukana seuraavat joukkueet: *UCI World Tour -tallit: Ag2r-La Mondiale, Astana Team, BMC Racing Team, Cannondale Pro Team, Dimension Data, Etixx-Quick Step, FDJ, Team Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Tinkoff, Trek-Segafredo *UCI Professional Continental -tason tallit: Bardiani-CSF, CCC–Sprandi–Polkowice, Direct Énergie, Nippo - Vini Fantini, Roompot - Oranje Peloton, Topsport Vlaanderen – Baloise, Wanty - Groupe Gobert == Lähteet == Luokka:Amstel Gold Race Luokka:Pyöräilykausi 2016
Dietyyliatsodikarboksylaatti

Dietyyliatsodikarboksylaatti eli DEAD tai DAD (C6H10N2O4) on atsoestereihin kuuluva orgaaninen yhdiste. Yhdistettä käytetään orgaanisen kemian synteeseissä. ==Ominaisuudet== Dietyyliatsodikarboksylaatti on huoneenlämpötilassa keltaista tai oranssia nestettä. Yhdiste on hyvin reaktiivista ja on taipuvainen räjähtämään kuumennettaessa. Yhdiste liukenee moniin orgaanisiin liuottimiin kuten dietyylieetteriin, dikloorimetaaniin ja tolueeniin. Yhdiste on hapetin. Dietyyliatsodikarboksylaatilla esiintyy cis- trans-isomeriaa ja trans-isomeeri on termodynaamisesti stabiilimpi ja siten tasapainotilassa vallitseva muoto. ==Valmistus ja käyttö== Dietyyliatsodikarboksylaattia voidaan valmistaa etyyliklooriformiaatin ja hydratsiinin välisellä reaktiolla. Reaktiossa muodostuu dietyylihydratsodikarboksylaattia, joka voidaan hapettaa dietyyliatsodikarboksylaatiksi. : Erityisesti dietyyliatsodikarboksylaattia käytetään reagenssina yhdessä trifenyylifosfiinin kanssa niin kutsutussa Mitsunobu-reaktiossa. Sitä voidaan käyttää myös hapettimena, amiinien, dienofiilinä atsa-Diels–Alder-reaktioissa ja enofiilina eenireaktioissa. Tioureat reagoivat dietyyliatsodikarboksylaatin ja trifenyylifosfiinin kanssa muodostaen karbodi-imidejä. ==Lähteet== Luokka:Esterit
La Flèche Wallonne 2016

La Flèche Wallonne 2016 oli järjestyksessään 80. maantiepyöräilyn La Flèche Wallonne -kilpailu. Se käytiin 196 kilometrin reitillä Marche-en-Fammene – Mur de Huy 20. huhtikuuta 2016. Kilpailu kuului UCI World Touriin. Alejandro Valverde voitti kilpailun ennätyksellisesti neljännen kerran. Hän aloitti loppukirinsä vasta sata metriä ennen maalia eikä Julian Alaphilippe kyennyt vastaamaan hänen kiriinsä. Daniel Martin sijoittui kolmanneksi. == Tulokset == Lähteet: Pro Cycling Stats, Velonews Ajaja Maa Joukkue Aika 1 Alejandro Valverde Movistar Team 4.43.57 2 Julian Alaphilippe Etixx-Quick Step sama aika 3 Daniel Martin Etixx-Quick Step sama aika 4 Wout Poels Team Sky + 0.04 5 Enrico Gasparotto Wanty - Groupe Gobert + 0.05 6 Samuel Sánchez BMC Racing Team + 0.05 7 Michael Albasini Orica-GreenEDGE + 0.05 8 Diego Ulissi Lampre- Merida + 0.05 9 Warren Barguil Team Giant-Alpecin + 0.05 10 Rui Costa Lampre- Merida + 0.05 == Osallistuneet joukkueet == Kilpailussa olivat mukana seuraavat joukkueet: *UCI World Tour -tallit: Ag2r-La Mondiale, Astana Team, BMC Racing Team, Cannondale Pro Team, Dimension Data, Etixx-Quick Step, FDJ, Team Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Tinkoff, Trek- Segafredo *UCI Professional Continental -tason tallit: Cofidis, Delko–Marseille Provence KTM, Fortuneo - Vital Concept, Roompot - Oranje Peloton, Stölting Service Group, Topsport Vlaanderen – Baloise, Wanty - Groupe Gobert == Lähteet == Luokka:Pyöräilykausi 2016 Luokka:La Flèche Wallonne
Darrent Williams

Darrent Demarcus Williams (27. syyskuuta 1982 Fort Worth, Texas – 1. tammikuuta 2007 Denver, Colorado) oli yhdysvaltalainen amerikkalaisen jalkapallon pelaaja, pelipaikaltaan kulmapuolustaja.Darrent Williams NFL Football Statistics Pro-Football-Reference.com. Viitattu 19.4.2016. Williams pelasi Denver Broncosissa 27 NFL-ottelua kausilla 2005 ja 2006. ==Kuolema== Williams kuoli drive-by -ampumavälikohtauksessa uudenvuodenpäivänä 2007. Crips-katujengin jäsen Willie D. Clark tunnusti murhan vuonna 2008, ja hänet tuomittiin elinkautiseen vankeusrangaistukseen huhtikuussa 2010. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset henkirikosten uhrit Luokka:Vuonna 1982 syntyneet Luokka:Vuonna 2007 kuolleet
Ron Bonham

Ronald D. ”Ron” Bonham (31. toukokuuta 1942 Muncie, Indiana – 16. huhtikuuta 2016) oli yhdysvaltalainen koripalloilija. Bonham pelasi NBA:ssa kaksi kautta ja ABA:ssa yhden kauden. Hän voitti kummallakin NBA-kaudella Boston Celticsissä sarjan mestaruuden. Cincinnatin yliopistossa pelannut Bonham varattiin NBA:han 16. vuorolla vuoden 1964 varaustilaisuudessa. Hän edusti seuraavat kaksi kautta varauksen tehnyttä Boston Celticsiä ja voitti kummallakin kaudella NBA:n mestaruuden. Kummallakin kaudella Bonhamin Celticsiä vastaan loppuotteluissa pelasi Los Angeles Lakers. Kaudella 1967–1968 Bonham edusti ABA-joukkue Indiana Pacersia.Basketball-Reference.com Urallaan myös Yhdysvaltain yliopistomestaruuden vuonna 1962 voittanut Bonham kuoli 73-vuotiaana 16. huhtikuuta 2016.http://www.thestarpress.com/story/news/local/2016/04/16/local-basketball- legend-ron-bonham-dies/83135098/ == Lähteet == * Ron Bonham NBA & ABA Stats Basketball-Reference.com === Viitteet === Luokka:Yhdysvaltalaiset koripalloilijat Luokka:Vuonna 1942 syntyneet Luokka:Vuonna 2016 kuolleet
Michael Valgren

Michael Valgren Andersen (s. 7. helmikuuta 1992 Kööpenhamina) on tanskalainen maantiepyöräilijä. Hän aloitti ammattilaisuransa Tinkoff-tallissa, jota edusti vuodet 2014–2016. Kausilla 2017−2018 hän ajoi Astana Teamissa, vuosina 2019–2020 Dimension Data / NTT Pro Cycling -joukkueessa ja vuodesta 2021 lähtien EF Education -tallissa. Valgren voitti maantieajon Tanskan-mestaruuden 2014. Hän voitti samana vuonna Tanskan ympäriajon kokonaiskilpailun 15 sekunnin erolla Lars Bakiin. Hän sijoittui toiseksi Amstel Gold Racessa 2016 hävittyään kahden miehen loppukirissä Enrico Gasparottolle. Hän voitti samana vuonna Tanskan ympäriajon kymmenen sekunnin erolla Magnus Cort Nielseniin. Valgren voitti vuonna 2018 Omloop Het Nieuwsblad-kilpailun 12 sekunnin erolla Łukasz Wiśniowskiin. Hän voitti samana keväänä Amstel Gold Racen kukistettuaan loppukirissä Roman Kreuzigerin. Hän saavutti maantieajon MM-pronssia Flanderissa 2021. Valgren sai lantio- ja lonkkavammoja La Route d'Occitanie -kilpailussa kesäkuussa 2022 ja oli loppukauden sivussa kilpailuista. Seuraavalla kaudella hän kuului EF Education -tallin kehitysryhmään. == Saavutuksia == Lähteet: Pro Cycling Stats, Cycling Archives ;2009 :GP Général Patton (juniorikilpailu), 1. etapin voitto :Giro della Lunigiana (juniorikilpailu), 1. etapin voitto ;2010 :Nuorten olympialaiset, aika-ajossa pronssia ;2012 :Liège−Bastogne−Liège, alle 23-v. kilpailun voitto ;2013 :Liège−Bastogne−Liège, alle 23-v. kilpailun voitto :Flèche du Sud, kokonaiskilpailun, nuorten kilpailun ja 3. etapin voitto :Tour de l'Avenir, 3. etapin voitto ;2014 :Dunkerquen neljän päivän ajo, kokonaiskilpailussa kolmas :Maantieajon Tanskan-mestaruus :Tanskan ympäriajo, kokonaiskilpailun ja nuorten kilpailun voitto ;2015 :Dubai Tour, nuorten kilpailun voitto ;2016 :Amstel Gold Race, toinen :Tanskan ympäriajo, kokonaiskilpailun ja 3. etapin voitto ;2017 :E3 Harelbeke, kuudes :BinckBank Tour, kokonaiskilpailussa kuudes :Tanskan ympäriajo, kokonaiskilpailussa toinen ;2018 :Omloop Het Nieuwsblad, voitto :Flanderin ympäriajo, neljäs :Amstel Gold Race, voitto :Bretagne Classic Ouest-France, toinen :MM-kilpailut, maantieajossa seitsemäs ;2019 :Bretagne Classic Ouest-France, neljäs :Grand Prix Cycliste de Montréal, viides :MM-kilpailut, maantieajossa kuudes ;2020 :MM-kilpailut, maantieajossa 11:s ;2021 :Giro della Toscana, voitto :Coppa Sabatini, voitto :MM-kilpailut, maantieajossa pronssia ;2024 :Italian ympäriajo, 5. etapilla toinen == Lähteet == Luokka:Tanskalaiset maantiepyöräilijät Luokka:Vuonna 1992 syntyneet Luokka:Elävät henkilöt
Martinniemen ortodoksinen rukoushuone

thumb|right|200px|Tsasounan kellotapuli. Martinniemen ortodoksinen rukoushuone eli Pyhien apostolien Pietarin ja Paavalin sekä Pyhittäjä Arseni Konevitsalaisen rukoushuone oli Oulun ortodoksisen seurakunnan tsasouna, joka sijaitsi Martinniemen kaupunginosassa Haukiputaalla Oulussa. Sisäilmaongelmien vuoksi rukoushuone asettiin käyttökieltoon 2015 lähtien Oulun ortodoksisen seurakunnan seurakunnanvaltuusto päätti poistaa tsasounan kirkollisesta käytöstä tammikuussa 2016. Suomen ortodoksisen kirkon kirkollishallitus vahvisti päätöksen 14. kesäkuuta 2016. Rukoushuoneen purkaminen aloitettiin lokakuussa 2019. Arkkitehti Ilmari Ahosen suunnitteleman rukoushuoneen piirustukset hyväksyttiin 1955, mutta rukoushuone vihittiin Pietarin ja Pyhän Paavalin muistoksi vasta 27. toukokuuta 1962. Tsasounan nimeen liitettiin Arseni Konevitsalainen, kun Tornion Apostolien Pietarin ja Paavalin kirkko otettiin uudelleen kirkolliseen käyttöön 1987. Samalla Martinniemen rukoushuoneen praasniekka siirtyi kesäkuun 12. päivään. Rukoushuoneen ikonostaasin oli maalannut taiteilija Pentti Melanen. == Lähteet == == Aiheesta muualla == Luokka:Martinniemi Luokka:Oulun entiset rakennukset ja rakennelmat Luokka:Suomen puukirkot Luokka:Suomen ortodoksiset kirkkorakennukset
Steponas Darius

Steponas Darius (alun perin Steponas Darašius, Yhdysvalloissa tunnettu nimellä Stephen Darius; 8. tammikuuta 1896 Rubiške, Liettua – 17. heinäkuuta 1933 Pszczelnik, Puola) oli liettualainen lentäjä. Darius syntyi Rubiškessa, silloisen Venäjän keisarikunnan Kaunasin kuvernementin alueella. Hän muutti perheensä kanssa Yhdysvaltoihin vuonna 1907. Hän liittyi Yhdysvaltain armeijaan vuonna 1917 Yhdysvaltain lähdettyä mukaan ensimmäiseen maailmansotaan ja vaihtoi sukunimensä muotoon Darius. Hän palveli puhelinoperaattorina Ranskassa. Darius palasi Liettuaan vuonna 1920 ja liittyi Liettuan armeijaan, jonka sotilaskoulusta hän valmistui seuraavana vuonna. Hän oli mukana järjestämässä Klaipėdan kapinaa vuonna 1923. Liettuassa ollessaan hän hankki myös lentolupakirjan. Darius oli innokas urheilija. Liettuassa ollessaan hän pelasi muun muassa koripalloa, baseballia, jääkiekkoa ja jalkapalloa, jossa hän edusti Liettuan jalkapallomaajoukkuetta sen ensimmäisessä virallisessa ottelussa Viroa vastaan 23. kesäkuuta 1923. Hän oli ensimmäinen, joka julkaisi Liettuassa lehtisiä koripallosta ja baseballista, joten hänen katsotaan tuoneen lajit Liettuaan. Darius perusti myös Sporto Žurnalas -urheilulehden. Hän palasi Yhdysvaltoihin vuonna 1927 ja alkoi työskennellä ilmailun parissa. Hän perusti South Bend Airways -lentoyhtiön, jonka laivastoon kuului Pheasant H-10 ja Longwing Eaglerock. 15\. heinäkuuta 1933 hän yritti Stasys Girėnasin kanssa välilaskutonta lentoa New Yorkista Kaunasiin. He ylittivät Atlantin Lituanicaksi nimetyllä Bellanca CH-300 Pacemaker -koneellaan 37 tunnissa 11 minuutissa. Kone syöksyi kuitenkin maahan 17. heinäkuuta hieman puolen yön jälkeen Kuhdammin kylässä Saksassa (nykyään Pszczelnik Puolassa). Syyksi arveltiin vaikeita sääoloja ja moottoriongelmia. Darius ja Girėnas kuolivat molemmat maahansyöksyssä. He olivat lentäneet yli 6 400 kilometriä ja olivat vain 650 kilometrin päässä kohteestaan. == Kuvia == Lituanica and pilots prepared to flight.jpg|Lituanica lentäjineen. 10 litai (1993).jpg|Steponas Darius, Stasys Girėnas ja Lituanica kymmenen litin setelissä. Darius and Girėnas 2013 Lithuanian stamp.jpg|Lituanican lennon 80-vuotisjuhlan postimerkki vuodelta 2013. == Aiheesta muualla == Luokka:Liettualaiset lentäjät Luokka:Liettualaiset jalkapalloilijat Luokka:Lento-onnettomuudessa kuolleet Luokka:Vuonna 1896 syntyneet Luokka:Vuonna 1933 kuolleet
Vravróna

Vravróna () on Kreikan kylä, joka kuuluu hallinnollisesti Markópoulo Mesogaíaksen kuntaan, Itä-Attikan alueyksikköön ja Attikan alueeseen. Kylän väkiluku on 195 (vuonna 2011). Vravrónan kylä sijaitsee Attikan itärannikolla Eteläisen Euboianlahden rannalla. Se on saanut nimensä antiikin ajan Brauronista, joka oli Artemiin pyhäkköalue. Brauronin arkeologinen alue sekä Brauronin arkeologinen museo sijaitsevat noin 1,5 kilometriä nykyisestä kylästä länsiluoteeseen. Kylän nähtävyyksiin kuuluvat myös frankkivallan aikaisen Delarósin tornin rauniot. Tornin rakennutti de La Rochen (kreikkalaisittain Delarós) suku 1200-luvulla. == Lähteet == == Aiheesta muualla == Luokka:Attikan kylät Luokka:Markópoulo Mesogaías
Heksamilion

Heksamilion (; myös Hexamilion) oli antiikin aikainen ja keskiaikainen muuri Korintin kannaksella Kreikassa. Sen rauniot sijaitsevat nykyisten Kórinthoksen ja Loutráki-Perachóra-Ágioi Theódoroin kuntien alueella. Korintin kannaksen yli oli rakennettu useita muureja jo aiemmin antiikin aikana. Kannas oli linnoitettu muurilla muun muassa persialaissotien aikaan 400-luvulla eaa. Heksamilion-muuri rakennettiin myöhäisantiikin aikana 400-luvulla jaa. alun perin suojaamaan Korintin kaupunkia ja sen aluetta pohjoisesta tulleiden visigoottien hyökkäyksiltä. Muurin rakentamiseen käytettiin kannaksen alueen antiikin aikaisten rakennusten, kuten Isthmian Poseidonin temppelin, osia. Heksamilion sai nimensä siitä, että sen pituus oli kuusi roomalaista mailia, mikä tekisi noin 8,9 kilometriä. Muuri ylitti Korintin kannaksen sen eteläosassa laivoja varten tehdyn Diolkos-vetotien ja nykyisen Korintin kanavan linjausten eteläpuolella. Muurissa oli yhteensä 153 tornia. Heksamilion-muuri oli käytössä ja sitä pidettiin yllä keskiajan lopulle saakka, ja se toimi linnoitteena turkkilaisia osmaneja vastaan vielä 1300- ja 1400-luvuilla. Osmanit tuhosivat muurin vuosina 1397 ja 1446. Sitä yritettiin kunnostaa viimeisen kerran 1450-luvun alussa, kunnes osmanit valtasivat alueen vuonna 1452. Muuria on kaivettu esiin useista kohdista, kuten , ja . == Lähteet == == Aiheesta muualla == Luokka:Antiikin Korinthia Luokka:Korintin rakennukset ja rakennelmat Luokka:Kreikan entiset rakennukset ja rakennelmat Luokka:Muurit
ConIFA World Football Cup

ConIFA World Football Cup on joka toinen vuosi järjestettävä jalkapalloturnaus, jonka järjestää ConIFA. Turnaus on tarkoitettu kansainvälisen jalkapalloliiton FIFA:n ulkopuolisille maajoukkueille. Ensimmäinen turnaus järjestettiin vuonna 2014 Ruotsin Lapissa. Mestaruuden voitti Nizzan kreivikunnan joukkue. Turnauksessa oli mukana 12 joukkuetta. Kaikki turnauksen pelit pelattiin Östersundin Jämtkraft Arenalla.http://arogeraldes.blogspot.fi/2014/01/conifa-world-cup-2014.html == Turnaukset == Vuosi Isäntämaa Voittaja Toinen Kolmas Joukkueiden määrä 2014 Lappi Nizzan kreivikunta Mansaari Aramealaiset 12 2016 Abhasia Abhasia Punjab Pohjois-Kypros 12 2018 Englanti Carpathian Ruthenia Pohjois-Kypros Padania 16 2020 Pohjois-Makedonia – – – 16 == Lähteet == Luokka:Jalkapallon maajoukkuekilpailut
Milot Rashica

Milot Rashica (s. 28. kesäkuuta 1996 Vushtrri) on kosovolainen jalkapalloilija, joka edustaa Turkin Superliigaa pelaavaa Beşiktaşia. Vuosina 2018–2021 hän edusti Saksan Bundesliigassa Werder Bremeniä. Oikeajalkainen Rashica on pelipaikaltaan oikea laitahyökkääjä. Rashica kuuluu myös Kosovon jalkapallomaajoukkueeseen. Kosovossa syntynyt Rashica aloitti uransa Kosovon superliigan KF Kosova Vushtrrissa, jonka kanssa hän voitti liigamestaruuden kaudella 2013–2014. Rashica pelasi seuran paidassa 21 ottelua onnistuen maalinteossa yhdeksän kertaa. Heinäkuussa 2015 Rashica siirtyi Alankomaiden Eredivisien Vitesseen. Hän teki Eredivisie-debyyttinsä seuraavassa kuussa Willem II:tä vastaan.http://us.soccerway.com/players/milot-rashica/273845/ Avausmaali syntyi syyskuussa 2015 De Graafschapia vastaan. Tammikuusta 2018 kesään 2021 Rashica edusti saksalaisseura Werder Bremeniä sekä sen jälkeen englantilaisseura Norwich Cityä, lainasopimuksella turkkilaista Galatasarayta ja kesästä 2023 alkaen Beşiktaşia. Rashica on pelannut Albanian nuorten maajoukkueissa. Albanian jalkapallomaajoukkueessa hän debytoi maaliskuussa 2016 ystävyysottelussa Luxemburgia vastaan. Rashica vaihtoi maajoukkuetta, kun Euroopan jalkapalloliitto antoi Kosovolle oikeuden osallistua liiton alaisiin kilpailuihin. Hän debytoi Kosovon paidassa syyskuussa 2016 Suomea vastaan. == Maalit Kosovon maajoukkueessa == :Kosovon maalit mainittu ensin. # Päivämäärä Pelipaikka Vastustaja Lopputulos Kilpailu 1 14.10.2018 Tórshavn, Färsaaret 1–1 Kansojen liiga 2018–2019 2 17.11.2018 Ta' Qali, Malta 5–0 Kansojen liiga 2018–2019 3 7.6.2019 Podgorica, Montenegro 1–1 EM-kilpailujen 2020 karsinnat 4 10.6.2019 Sofia, Bulgaria 3–2 EM-kilpailujen 2020 karsinnat 5 4.6.2021 Klagenfurt, Itävalta 2–1 Ystävyysottelu 6 4.6.2021 Klagenfurt, Itävalta 2–1 Ystävyysottelu 7 24.3.2022 Pristina, Kosovo 5–0 Ystävyysottelu 8 29.3.2022 Zürich, Sveitsi 1–1 Ystävyysottelu 9 12.10.2023 Andorra la Vella, Andorra 3–0 EM-kilpailujen 2024 karsinnat 10 12.10.2023 Andorra la Vella, Andorra 3–0 EM- kilpailujen 2024 karsinnat 11 12.11.2023 Pristina, Kosovo 1–0 EM-kilpailujen 2024 karsinnat == Saavutukset == Seurajoukkuetasolla * Kosovon superliigan mestaruus: 2013–2014 * Alankomaiden cupin voitto: 2016–2017 == Lähteet == Luokka:Albanialaiset jalkapalloilijat Luokka:Kosovolaiset jalkapalloilijat Luokka:Vuonna 1996 syntyneet Luokka:Elävät henkilöt
Olavi Suvanto

thumb|Olavi Suvanto vuonna 1952 Reposaaren Kunnon 20-vuotisjuhlissa. Olavi Wilhelm Suvanto (22. toukokuuta 1910 Helsinki – 18. huhtikuuta 1963 Helsinki)Ville Kallinen: Suvanto, Olavi (1910–1963) Suomen urheiluhistoriallinen seura 20.12.2017. Viitattu 3.4.2018. oli suomalainen urheiluvaikuttaja, joka toimi Oy Veikkaus Ab:n toimitusjohtajana 1946–1963. Lisäksi hän oli Työväen Urheiluliiton puheenjohtaja 1945–1951 sekä Suomen Olympiakomitean puheenjohtaja 1950–1951. == Ura == Suvanto kirjoitti ylioppilaaksi Helsingin normaalilyseosta. Hän voitti TUL:n nuorten mestaruuden voimistelussa vuonna 1926 sekä 200 metrin rintauinnissa vuosina 1926 ja 1927. Hän pelasi 1920-luvulla pesäpalloa helsinkiläisessä Koiton Visassa ja oli myöhemmin perustamassa Työväen Mailapoikia vuonna 1932. Suvanto oli Työväen Maila-Poikien edustusjoukkueen valmentaja 1934–1937 ja seuran puheenjohtaja 1935–1937. Lisäksi hän pelasi jääpalloa piirin mestaruussarjoissa ja oli Helsingin Työväen Uimareiden puheenjohtaja vuodesta 1953. Vuosikymmenen lopussa Suvanto kuului pesäpalloilun yhteistoimintavaliokuntaan, joka pohti TUL:n ja Pesäpalloliiton välistä yhteistyötä. Vuonna 1940 Suvanto oli Itä–Länsi-ottelun tuomari, kun TUL:n pelaajat tulivat mukaan ensimmäistä kertaa. TUL:n liittotoimikuntaan Suvanto valittiin vuonna 1937 ja puheenjohtajaksi toukokuussa 1945. Suomen Olympiakomitean jäseneksi Suvanto valittiin 1945 ja hän istui kaikkiaan neljä toimikautta vuoteen 1957 saakka. Talvella 1950–1951 hän oli muutaman kuukauden ajan Olympiakomitean vt. puheenjohtajana. Lontoon olympiakisoissa 1948 Suvanto toimi Suomen joukkueen matkanjohtajana. Vuonna 1947 hänet nimettiin Helsingin olympiakisojen järjestelytoimikunnan varapuheenjohtajaksi yhdessä Akseli Kaskelan ja A. E. Martolan kanssa. Poliittisen tasapainon vuoksi sosialidemokraatteihin lukeutunut Suvanto oli toimikunnassa TUL:n ja Kaskela porvarillisen SVUL:n edustajana. Hän toimi myös kisojen huoltojohtajana. Valtion urheilulautakunnan jäsen Suvanto oli vuodet 1942–1956 ja sen varapuheenjohtaja 1945–1950. Hänelle myönnettiin Suomen urheilu- ja liikuntakulttuurin kultainen ansioristi. Suvanto oli Oy Veikkaustoimisto Ab:n (nykyinen Veikkaus) toimitusjohtaja vuosina 1946–1963. Hän joutui luopumaan tehtävästä sairauden vuoksi muutamaa viikkoa ennen kuolemaansa.Toimitusjohtaja Olavi Suvant kuollut (maksullinen artikkeli) Helsingin Sanomat 19.4.1963, HS Aikakone. Viitattu 3.4.2018. == Saavutukset == Pesäpallotuomarina: * Miesten Itä-Länsi-tuomari: 1940 == Lähteet == Luokka:Suomalaiset urheilujohtajat Luokka:Veikkauksen toimitusjohtajat Luokka:Pesäpallotuomarit Luokka:Suomalaiset uimarit Luokka:Suomen Sosialidemokraattisen Puolueen jäsenet Luokka:Vuonna 1910 syntyneet Luokka:Vuonna 1963 kuolleet
Estelle Balet

Estelle Balet (19. joulukuuta 1994 – 19. huhtikuuta 2016) oli sveitsiläinen lumilautailija. Hän voitti lumilautailun vapaalaskun maailmanmestaruuden vuosina 2015 ja 2016. Balet kuoli 21-vuotiaana lumivyöryn seurauksena 19. huhtikuuta 2016 ollessaan tekemässä kuvauksia Sveitsin Alpeilla Orsièresin paikkeilla. == Lähteet == Luokka:Sveitsiläiset lumilautailijat Luokka:Vuonna 1994 syntyneet Luokka:Vuonna 2016 kuolleet
Allmän Litteratur-Tidning

Allmän Litteratur-Tidning oli Turussa vuonna 1803 ilmestynyt ruotsinkielinen aikakauslehti. Allmän Litteratur-Tidningiä voidaan pitää Suomen järjestyksessä kolmantena aikakauslehtenä, jos sellaisiksi ei lasketa Åbo Tidningaria ja vuosina 1800–1803 ilmestynyttä aikakauskirjaa Utdrag ur Kongl. Finska Hushållnings Sällskapets Dagbokia. Kahdesti viikossa ilmestynyt ”oppinut lehti” sisälsi tiedeuutisia ja kirja-arvosteluja, joista suurin osa käsitteli luonnontieteitä ja teologiaa. Turun akatemian professorien perustaman lehden päätoimittajana työskenteli ilmeisesti H. G. Porthan ja sen tärkein avustaja oli Turun piispa Jakob Tengström. Muita avustajia olivat Johan Gadolin ja J. F. Wallenius. Valtakunnalliseksi tarkoitettua lehteä luettiin myös Tukholmassa. ==Lähteet== ==Aiheesta muualla== * Allmän Litteratur-Tidning digitoituna kansalliskirjastossa Luokka:Suomalaiset ruotsinkieliset aikakauslehdet Luokka:Ilmestymästä lakanneet suomalaiset aikakauslehdet
Homecoming

Homecoming tai The Homecoming voi tarkoittaa ainakin seuraavia: * Homecoming, Nazarethin livealbumi vuodelta 2002 * Homecoming, Beyoncén livealbumi vuodelta 2019 * ”Homecoming”, Kanye Westin singlekappale vuoden 2007 albumilta Graduation * Homecoming, American albumi vuodelta 1973 * Kotiinpaluu (The Homecoming), Harold Pinterin vuonna 1964 kirjoittama näytelmä * Matkalla kotiin (Homecoming), Cynthia Voigtin romaani vuodelta 1981 * Paluu kotiin (Homecoming), Mervyn LeRoyn ohjaama elokuva vuodelta 1948 * Kotiinpaluu (The Homecoming), Pinterin näytelmään perustuva elokuva vuodelta 1973 * Homecoming, Voigtin romaaniin perustuva televisioelokuva vuodelta 1996 * Homecoming, elokuva vuodelta 2009.
Teknologen

Teknologen oli Turussa vuosina 1845–1848 ilmestynyt ruotsinkielinen aikakauslehti. Alaotsikolla Vetenskaplig och Industriel Tidskrift ilmestynyt Teknologen oli kansantajuinen ja viihdyttävä tieteen, talouden ja tekniikan uutuuksien esittelijä. Kerran viikossa ilmestynyt lehti pyrki edistämään teollisuuden kehitystä, kannatti elinkeinovapautta ja kiinnitti huomiota myös yhteiskunnallisiin ongelmiin. Proviisori F. W. Langhoffin julkaisemaa lehteä toimitti farmaseutti ja kirjailija Johan Gustaf Hammardahl. Sillä oli enimmillään yli 300 tilaajaa. Teknologenin lakattua Hammardahl julkaisi N. H. Pinellon kanssa sen jatkona Tidning för Landtbrukare och Näringsidkare -viikkolehteä. ==Lähteet== ==Aiheesta muualla== * Teknologen digitoituna kansalliskirjastossa Luokka:Suomalaiset ruotsinkieliset aikakauslehdet Luokka:Ilmestymästä lakanneet suomalaiset aikakauslehdet
Shuozhou

Shuozhou () on prefektuuritason kaupunki Kiinan Shanxin maakunnan pohjoisosassa. Kaupungin pinta-ala on 10 662 neliökilometriä ja väkiluku noin 1,71 miljoonaa (vuonna 2010). Kaupungin keskusta sijaitsee linnuntietä noin 160 kilometriä maakunnan pääkaupungista Taiyuanista pohjoiseen. Kaupunki rajoittuu pohjoisessa Ulanqabin, koillisessa Datongin, etelässä Xinzhoun sekä luoteessa Hohhotin prefektuuritason kaupunkeihin. Kuuluisa Yingxianin puupagodi (Sakyamunin pagodi Fogong-temppelissä) sijaitsee Yingin piirikunnassa. Se rakennettiin vuonna 1056 kokonaan puusta ilman nauloja. == Hallinnollinen jako == Piirikuntatasolla kaupunki jaetaan kahteen kaupunkipiiriin ja neljään piirikuntaan. Shuozhoun hallinnollinen jako piirikuntatasolla Nimi Kiinan kirjoitusmerkit Pinyin Väkiluku (2010) Pinta-ala (km²) Shuocheng (kaupunkpiiri) 朔城区 Shuòchéng Qū 505 294 1 788,76 Pinglu (kaupunkpiiri) 平鲁区 Pínglǔ Qū 203 793 2 304,59 Shanyin 山阴县 Shānyīn Xiàn 238 885 1 651,43 Yingxian tai Yingin piirikunta 应县 Yìng Xiàn 327 973 1 699,63 Youyu 右玉县 Yòuyù Xiàn 112 063 1 968,49 Huairen 怀仁县 Huáirén Xiàn 326 849 1 211,46 == Galleria == Kuva:The Fugong Temple Wooden Pagoda.jpg|Yingxianin puupagodi. Kuva:Wenchangge Pavillion, Shuoxian County.jpg|Wenchang-paviljonki japanilaisten miehityksen aikoina. Kuva:Chongfu Temple in Shuozhou 2011-07.JPG|Chongfu-temppeli. Kuva:Cathedral of Shuozhou 03 2011-07.JPG|Shuozhoun tuomiokirkko. Kuva:Shuozhou Railway Station 2013.08.30 16-01-19.jpg|Shuozhoun rautatieasema. == Lähteet == == Aiheesta muualla == * Travelchinaguide.com: Shuozhou Travel Guide Luokka:Shanxin kaupungit Luokka:Shanxin prefektuurit
Vanadis (lehti)

Vanadis oli Helsingissä vuonna 1840 ilmestynyt ruotsinkielinen aikakauslehti. Alaotsikolla Dikt och sanning ilmestynyttä Vanadisia on luonnehdittu Suomen ensimmäiseksi kulttuurilehdeksi. Carl von Burghausenin ja Henrik Gabriel Piponiuksen kahdesti viikossa julkaisema lehti sisälsi lähinnä vieraista kielistä käännettyä kaunokirjallisuutta. Se sai vain vähän toistasataa tilaajaa ja lakkasi jo puolen vuoden kuluttua. ==Lähteet== ==Aiheesta muualla== * Vanadis digitoituna kansalliskirjastossa Luokka:Suomalaiset kulttuurilehdet Luokka:Suomalaiset ruotsinkieliset aikakauslehdet Luokka:Ilmestymästä lakanneet suomalaiset aikakauslehdet
Adolf Edvard Rongain

Adolf Edvard Rongain (5. syyskuuta 1821 Parikkala – 16. kesäkuuta 1861 Kuopio) oli suomalainen Kuopiossa asunut opettaja, kirjakauppias, lehdenkustantaja ja kirjanpainaja. Luettu 19.4.2016. Rongainin vanhemmat olivat viipurilainen kauppias Karl Gustaf Ronkanen (Rongain) ja Anna Sofia Pampe. Hän kävi Käkisalmen piirikoulua ja Viipurin lukiota päästen ylioppilaaksi Helsingissä 1841. Rongain toimi Kuopion yläalkeiskoulun vt. venäjänopettajana vuodesta 1843 ja hän oli Kuopion ala-alkeiskoulun opettajana 1847–1858. Rongain sai yhdessä ala-alkeiskoulun opettaja Carl Johan Mobergin (1820–1910) kanssa vuonna 1851 luvan perustaa Kuopioon ruotsinkielisen Kuopio Tidning-lehden vastaperustetun Kuopion hiippakunnan uutislehdeksi. Lehti ei kuitenkaan ottanut menestyäkseen vaan se lakkautettiin jo 1856. Lehden toimintaa jatkamaan Rongain ja ala-alkeiskoulun opettaja Carl Johan Marelius (1829–1866) perustivat suomenkielisen Kuopion Sanomat-lehden joka alkoi ilmestyä vuoden 1857 alusta lähtien. Lehti lakkasi ilmestymästä jo marraskuussa 1857 kun sitä painanut kirjapaino lopetti toimintansa. Rongain perusti myös vuonna 1856 yhdessä kirjanpainaja Fredrik Ahlqvistin kanssa Kuopioon toisen kirjapainon kaupungin ensimmäisen ja siihen asti ainoan, Johan Anton Karstenin omistaman kirjapainon kilpailijaksi. Uusi Ahlqvist & Rongainin kirjapaino toimi kuitenkin vain muutamia vuosia.Timo Salmela : Kuopion Hippakunnan Sanomia 1859–1860, Kirkkohistorian pro gradu-tutkielma, Itä-Suomen yliopisto, Filosofinen tiedekunta, Teologian osasto 2012 == Lähteet == Luokka:Suomalaiset opettajat Luokka:Suomalaiset lehdenkustantajat Luokka:Vuonna 1821 syntyneet Luokka:Vuonna 1861 kuolleet
Romanen

Romanen oli Viipurissa vuonna 1846 ilmestynyt aikakauslehti. Cedervallerin kirjapainon julkaisema Romanen, veckoskrift för den sköna litteraturen sisälsi etupäässä vieraskielisen kaunokirjallisuuden ruotsinnoksia, mutta myös Viipurin kulttuurielämään liittyviä kirjoituksia sekä muun muassa J. L. Runebergin Hirvenhiihtäjien suomennoksen. Sen liitteenä jaettiin Eugène Suen romaani Vaeltava juutalainen, joka oli vastikään joutunut sensuurin kieltämäksi. Nelisivuinen, sivukooltaan normaalia suurempi lehti ilmestyi kerran viikossa. Sen tausta-ajatuksena oli kirjallisuuden tullimaksujen kiertäminen ja Ruotsissa ilmestyneiden teosten piraattiversioiden julkaiseminen. Romanen osoittautui kannattamattomaksi ja ilmestyi vain vuoden ajan. ==Lähteet== ==Aiheesta muualla== * Romanen digitoituna kansalliskirjastossa Luokka:Suomalaiset kirjallisuuslehdet Luokka:Suomalaiset ruotsinkieliset aikakauslehdet Luokka:Ilmestymästä lakanneet suomalaiset aikakauslehdet Luokka:Viipurin media
Volter Rihtniemi

Volter Rihtniemi (vuoteen 1908 Högman, 16. maaliskuuta 1861 Haukipudas – 26. huhtikuuta 1938 Viipuri) oli suomalainen filosofian tohtori ja Kajaanin opettajaseminaarin johtaja.Aikalaiskirja 1934 (Projekt Runeberg) == Elämä == Rihtniemen vanhemmat olivat maanmittari Erik Juho Högman ja Kristina Elisabet Ricksten. Hän pääsi ylioppilaaksi Oulun ruotsalaisesta lyseosta 1882 ja opiskeli Helsingin yliopistossa valmistuen filosofian kandidaatiksi 1889, maisteriksi 1890 sekä lisensiaatiksi ja tohtoriksi 1908. Rihtniemi toimi Rauman alkeiskoulun rehtorina 1891-1893, Rauman yhteislyseon rehtorina 1893–1898, Raahen piirin kansakouluntarkastajana 1898–1901 ja Kajaanin opettajaseminaarin johtajana 1901–1926. Hän toimi myös lehtimiehenä ja perusti Kainuun Kaikuja-lehden. Volter Rihtniemi oli aluksi Suomalaisen puolueen ja sen jälkeen vuonna 1918 perustetun kokoomuksen kantavia voimia Kainuussa. Hän toimi Rauman ja Kajaanin kaupunginvaltuustojen jäsenenä sekä Kajaanin kaupunginvaltuuston varapuheenjohtajana ja puheenjohtajana. Hän osallistui jääkäriliikkeen toimintaan ja oli venäläisten santarmien vangitsemana kolme viikkoa Katajanokan vankilassa vuonna 1917. Suomen sisällissodan aikana Rihtniemi oli Kajaanin sissien esikunnan jäsenenä ja Pohjois-Savon sotilaspiirin Kajaanin alueen apulais- ja vt. päällikkönä. Hän toimi Pohjois- Hämeen suojeluskuntapiirin valistusohjaajana vuodesta 1926 alkaen. Rihtniemi oli myös harrastaja-arkeologi, joka 1890-luvulla teki ensimmäiset tutkimukset Lapin pitäjän Sammallahdenmäellä. == Perhe == Volter Rihtniemi oli naimisissa 1889–1915 Ida Rosina Rydmanin (k. 1915) ja vuodesta 1922 Verna Irene Hollméruksen kanssa. Rihtniemellä oli seitsemän lasta. Hänen poikansa ensimmäisestä avioliitosta oli Kansallinen Kokoomus rp:n perustajajäsen ja Suojeluskuntain yliesikunnan keskusjaoston päällikkö, everstiluutnantti Elja Rihtniemi. Volter Rihtniemen pojanpoika, kansanedustaja Juha Rihtniemi (1927-71) toimi Kansallisen kokoomuksen puheenjohtajana 1965-71. Juha Rihtniemen tytär Suvi Rihtniemi on toiminut mm. Helsingin kokoomuslaisena kaupunginvaltuuston puheenjohtajana 1995-2000. == Teoksia == Nimellä Volter Högman: * Alkeiskoulu Raumalla : kertomus lukuvuodelta 1892-1893. Rauma 1893 * Rauman kaupungin historia 1, Vuoteen 1641, Helsingin yliopiston väitöskirja. Rauman kaupunki 1907 == Suomennoksia == Nimellä Volter Rihtniemi: * V. K. E. Wichmann : Yleisen historian oppikirja : seminaareja y. m. opistoja varten ; suomeksi sovitellut Volter Rihtniemi. G. W. Edlund, Helsinki 1914 == Lähteet == == Aiheesta muualla == * Yle Kainuun Radio : Kainuun tuntemattomat suuruudet, osa 13: Volter Rihtniemi, esitetty 16.12.2011 (Yle Areena) Luokka:Suomen koulujen rehtorit Luokka:Rauman kaupunginvaltuutetut Luokka:Kajaanin kaupunginvaltuutetut Luokka:Suomen sisällissodan valkoiset Luokka:Vuonna 1861 syntyneet Luokka:Vuonna 1938 kuolleet
Hangon Casino

Hangon Casino, alkuperäiseltä nimeltään Hangon seurahuone, (ruots. Societetshuset i Hangö tai Hangö Casino) on vuonna 1879 valmistunut Hangon Kylpyläpuistossa Plagenin rannalla sijaitseva puinen ravintolarakennus. Casinossa toimii kesäaikaan ravintoloita ja baareja, ja sitä on mahdollista vuokrata tapahtumiin. Casino on eräs Hangon tunnetuimmista rakennuksista. Hangon Casinon on suunnitellut arkkitehti Ferdinand von Christierson, ja päätös sen perustamisesta tehtiin vuonna 1878. Sen ulkonäköön lisättiin jugendvaikutteita 1910-luvulla Hjalmar Åbergin ja Waldemar Aspelinin johdolla. Casino oli alun perin osa Hangon muun muassa näköalapaviljonkeja ja kioskeja käsittävää kylpyläkokonaisuutta, mikä kuitenkin tuhoutui sodan jälkeen Neuvostoliiton vuokrattua Hankoniemen. Casinorakennus on ollut 1800-luvulta viihdekäytössä ravintoloineen. == Lähteet == == Aiheesta muualla == Luokka:Hangon rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Urho Rinne

Kustaa Urho Rinne (26. marraskuuta 1892 Helsinki – 17. marraskuuta 1944 Helsinki) oli suomalainen urheiluvaikuttaja, joka toimi muun muassa Työväen Urheiluliiton puheenjohtajana vuosina 1937–1943 sekä Veikkauksen apulaisjohtajana 1940–1944. Omalla urheilu-urallaan Rinne harrasti yleisurheilua, hiihtoa ja jalkapalloa. Lisäksi hän toimi tuomaritehtävissä muun muassa mäkihypyssä. == Aktiivi TUL:n urheilija ja järjestöihminen == Postimiehenä työskennellyt Rinne toimi jo nuorukaisena Hermannin työväenyhdistyksessä sekä Hermannin Kiistan johtokunnassa. Kun seurasta erotettiin sisällissodan jälkeen Tahko Pihkalan johdolla kaikki vasemmistolaiset, oli Rinne vuonna 1919 mukana perustamassa uutta seuraa Helsingin Kullervoa, jonka ensimmäiseksi puheenjohtajaksi hänet valittiin. Rinne oli myös samana vuonna perustamassa Työväen Urheiluliittoa ja kuului sen liittotoimikuntaan vuoteen 1937 saakka. Vuosina 1926–1940 Rinne työskenteli Postiliiton sihteerinä ja rahastonhoitajana. 1920-luvulla hän oli Helsingin kaupungin urheilulautakunnan ja myöhemmin 1930-luvulla Stadion-säätiön jäsen. == TUL:n johdossa == Rinne valittiin TUL:n puheenjohtajaksi marraskuussa 1937 järjestetyssä liittokokouksessa. Syksyllä 1938 Rinne, TUL:n entinen puheenjohtaja Toivo Vilppula ja varapuheenjohtaja Arvi E. Heiskanen aloittivat lähestyvien Helsingin olympialaisten johdosta neuvottelut SVUL:n edustajien J. W. Rangellin, Urho Kekkosen ja Jussi Tossavaisen kanssa liittojen välisestä yhteistyöstä, mikä lopulta johti ns. yhteistoimintasopimuksen solmimiseen vuonna 1939. Rinne ehdotti 25. toukokuuta 1940 veikkaustoiminnan aloittamista muiden urheilujärjestöjen kanssa. Oy Tippaustoimisto Ab (myöhemmin Veikkaus Oy) perustettiin vielä samana vuonna yhdessä Suomen Palloliiton ja SVUL:n kanssa, jolloin Rinne siirtyi Postiliiton palveluksesta uuden yhtiön apulaisjohtajaksi. Sotavuosina Rinne joutui toimitusjohtaja Tauno Aarren poismenon johdosta kesäkuussa 1941 osallistumaan Oy Veikkaustoimisto Ab:n operatiiviseen johtamiseen yhdessä johtokunnan puheenjohtajan Niilo Koskisen kanssa, koska uutta toimitusjohtajaa ei yritykselle nimitetty ennen vuotta 1946. Rinne joutui jättämään tehtävänsä vakavan sairauden johdosta vuoden 1944 alussa, minkä jälkeen hänen tehtäviään hoiti aluksi Olavi Suvanto ja myöhemmin syksyllä sodasta palannut varapuheenjohtaja Heiskanen, kunnes Suvanto valittiin uudeksi puheenjohtajaksi toukokuussa 1945. == Lähteet == Luokka:Suomalaiset urheilujohtajat Luokka:Veikkauksen toimitusjohtajat Luokka:Suomen Sosialidemokraattisen Puolueen jäsenet Luokka:Vuonna 1892 syntyneet Luokka:Vuonna 1944 kuolleet
M. R. DeHaan

Martin Ralph (M. R.) DeHaan (23. maaliskuuta 1891 – 13. joulukuuta 1965) oli yhdysvaltalainen helluntailainen raamatunopettaja, Radio Bible Classin perustaja ja Our Daily Breadin toimittaja, koulutukseltaan lääketieteen ja kirurgian tohtori. Häneltä on suomennettu ainakin teokset Veren kemia ja Alussa loi Jumala, molemmat julkaistu suomeksi vasta hänen kuolemansa jälkeen. M. R. DeHaan syntyi Michiganin Zeelandissa Reitze ja Johanna Rozema DeHaanille, maahanmuuttajille Alankomaista. Valmistuttuaan Zeeland High Schoolista 1908 hän opiskeli vuoden Hollandin Hope Collegessa, Michiganissa ja valmistui University of Illinois Collegesta lääketieteestä vuonna 1914. == Aiheesta muualla == Esittelyvideo Youtubessa. Luokka:Yhdysvaltalaiset teologit Luokka:Vuonna 1891 syntyneet Luokka:Vuonna 1965 kuolleet
Bluetooth low energy

Bluetooth low energy (Bluetooth LE, BLE tai Bluetooth Smart) on lyhyenmatkan langaton likiverkkotekniikka, jota nykyaikaiset langattomat laitteet käyttävät. Esimerkkejä näistä laitteista ovat sykemittarit, murtohälyttimet ja erilaiset kauko-ohjaimet. Aiemmin Nokian kehittämä Bluetooth low energy tunnettiin nimellä Wibree, mutta myöhemmin se sulautettiin osaksi Bluetooth 4.0 -spesifikaatiota. Bluetooth low energyn tavoitteena on pieni energian kulutus, joka saavutetaan pelkistetyllä liikennöinnillä. Tämän ansiosta useat patterikäyttöiset BLE-laitteet voivat toimia pitkiäkin aikoja ennen pariston vaihtoa. Luokka:Esineiden internet Luokka:Langattomat verkot
BLE

BLE voi tarkoittaa seuraavia asioita: * Bluetooth low energy, langaton tietoliikennetekniikka.
Kajo (täsmennyssivu)

Kajo tarkoittaa himmeää valoa, kajastusta, sarastusta. Se voi viitata myös ainakin seuraaviin: *Kajo, artisti *Kajo, yhtye *Valkealan Kajo, urheiluseura *Kajo, Evolla heinäkuussa 2022 järjestettävä kahdeksas Finnjamboree *Kajo, sukunimenä: **Heli Kajo (s. 1983), suomalainen laulaja **Markus Kajo (s. 1957), suomalainen toimittaja.
Lauren Faust

Lauren Faust (s. 25. heinäkuuta 1974) on yhdysvaltalainen Emmy-palkittu animaattori, kirjailija, ohjaaja ja tuottaja, joka tunnetaan parhaiten Hasbron animoidun televisiosarjan My Little Pony: Ystävyyden taikaa -sarjan kehittäjänä, sekä työstään aviomiehensä Craig McCrackenin kanssa. Faust kasvoi lähellä Marylandin osavaltion pääkaupunkia Annapolista. Hän opiskeli California Insitute of Artsissa ja hänen ensimmäinen työnsä animaattorina oli MTV:n sarjassa The Maxx. Hän teki töitä myös sarjassa Tehotytöt, jonka parissa hän tapasi aviomiehensä. Faust kehitti sarjan My Little Pony: Ystävyyden taikaa, josta on tullut suosittu nuorten tyttöjen lisäksi nuorten miesten parissa. Heitä kutsutaan termillä bronies. Kahden kauden jälkeen Faust kuitenkin lopetti sarjan parissa työskentelyn ja jatkoi muiden animaatiosarjojen kehittämistä. == Lähteet == Luokka:Vuonna 1974 syntyneet Luokka:Yhdysvaltalaiset animaattorit Luokka:Yhdysvaltalaiset televisiotuottajat Luokka:Elävät henkilöt
Niko Haapakoski

Niko Haapakoski (s. 1996) on suomalainen lentopalloilija, pelipaikaltaan passari. Haapakoski on pelannut lentopallon Mestaruusliigassa oululaisen lentopalloseura ETTAn riveissä kaudet 2014-16. Niin ikään hän esiintyy oululaispaidassa kaudella 2016-17. Aiemmin Haapakoskki on pelannut 1-sarjaa Lentopalloliiton valmennuskeskuksen joukkueessa vuosina 2012-2014. Lentopalloliigassa Haapakoski on pelannut yli 60 ottelua. Avauskaudellaan Mestaruusliigassa hän oli Ettan kakkospassari. Toisella liigakaudellaan Haapakoski kantoi oululaisryhmän passipelistä päävastuun ja palkittiin vuoden läpimurto -tittelillä. Haapakosken kasvattajaseura on Oulunsalon Vasama. Keväällä 2016 hänet valittiin miesten maajoukkueryhmään. Aiemmin Haapakoski on pelannut ikäluokkansa maajoukkueotteluita. == Lähteet == Luokka:Elävät henkilöt Luokka:Vuonna 1996 syntyneet Luokka:Suomalaiset lentopalloilijat
Nicola Giolito

Nicola Giolito (s. 1976) on italialainen lentopallovalmentaja. Giolito on toiminut Suomen lentopallomaajoukkueen apuvalmentajana vuodesta 2013 lähtien. Hän valmensi Mestaruusliigassa Hurrikaani-Loimaata syksystä 2015 kevääseen 2016, kunnes sai potkut seurasta. Ennen valmennuspestiä Suomen lentopallomaajoukkueessa ja Hurrikaanissa Giolito ehti tehdä töitä useita kausia Venäjällä apuvalmentajan roolissa. Kauden 2014-15 Giolito oli Turkissa Halkbank Ankaran valmennuksessa. Giolito toimii Suomen lentopallomaajoukkueen lisäksi päävalmentaja Tuomas Sammelvuon aisaparina kaudella 2016-17 Venäjän Superliigassa pelaavassa Kemerovossa. Giolito vastaa Kemerovossa myös fysiikkavalmennuksesta. Omalla peliurallaan Giolito pelasi passarina. Pahat polvivammat pakottivat italialaisen lopettamaan ammattilaisuran vuonna 2007. Ammattilaisuransa hän pelasi kotimaassaan Italiassa. ==Lähteet== Luokka:Elävät henkilöt Luokka:Vuonna 1976 syntyneet Luokka:Italialaiset lentopallovalmentajat
Beaumontin lasten katoaminen

Beaumontin lapset ovat kolme lasta, jotka katosivat rannalta Adelaidessa Australiassa 26. tammikuuta 1966. Tapaus on yksi Australian historian tunnetuimmista selvittämättömistä katoamisista. Jane oli katoamishetkellä 9-, Arnna 7- ja Grant 4-vuotias. == Tutkinta == Tuhansista vihjeistä ja mahdollisista näköhavainnoista huolimatta tapausta ei ole pystytty selvittämään. Lasten seurassa nähtiin pitkä ja hoikka mies, jota ei tavoitettu. Lasten uskotaan tulleen murhatuiksi. === Epäillyt === Bevan Spencer von Einemista tuli pääepäilty kun häntä muistuttavan miehen nähtiin katselevan poliisisukeltajia tarkastamassa viemäriä. Hän oli 20-vuotias lasten kadotessa. Todistajan mukaan von Einem tunnusti kidnappauksen, mutta ei tehnyt yhteistyötä poliisin kanssa. Muita epäiltyjä ovat Arthur Stanley Brown, James Ryan O’Neill ja Derek Percy. == Lähteet == Luokka:Adelaide Luokka:Katoamistapaukset Australiassa Luokka:1960-luvun katoamistapaukset Luokka:1960-luvun rikokset Luokka:1966
The Magnificent Seven (vuoden 2016 elokuva)

The Magnificent Seven on vuonna 2016 ensi-iltansa saanut yhdysvaltalainen lännenelokuva, jonka on ohjannut Antoine Fuqua. Se on uudelleenfilmatisointi vuoden 1960 elokuvasta 7 rohkeata miestä, joka taas perustui Akira Kurosawan elokuvaan Seitsemän samuraita (1954). The Magnificent Seven sai ensi-iltansa 23. syyskuuta 2016. == Näyttelijät == == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Yhdysvaltalaiset lännenelokuvat Luokka:Yhdysvaltalaiset uudelleenfilmatisoinnit Luokka:Columbia Picturesin elokuvat Luokka:Metro-Goldwyn-Mayerin elokuvat
Lempi Hartikka

Lempi Vilhelmina Hartikka (13. tammikuuta 1907 Helsinki – 4. maaliskuuta 2001 Helsinki) oli suomalainen varatuomari ja urheiluvaikuttaja. Hän oli yksi suomalaisen naisurheilun edelläkävijöistä, joka toimi useissa luottamustehtävissä muun muassa Suomen Valtakunnan Urheiluliitossa. Omalla urheilu-urallaan Hartikka pelasi muun muassa pesäpalloa Helsingin Pallonlyöjissä, jossa hän voitti naisten Suomen mestaruuden vuonna 1932. Hän oli myös aktiivisesti mukana Helsingin Naisurheilijain toiminnassa. == Huomionosoituksia == *Suomen liikuntakulttuurin ja urheilun ansioristi, 1952 *Pro Helsinki -ansiomerkki, 1982 == Lähteet == Luokka:Suomalaiset juristit Luokka:Suomalaiset urheiluvaikuttajat Luokka:Suomalaiset pesäpalloilijat Luokka:Vuonna 1907 syntyneet Luokka:Vuonna 2001 kuolleet
Dave Schultz (painija)

David Leslie ”Dave” Schultz (6. tammikuuta 1959 Palo Alto, Kalifornia – 26. tammikuuta 1996 Newton Square, Pennsylvania) oli yhdysvaltalainen painija, joka voitti 74 kg:n sarjan vapaapainissa olympiakultaa Los Angelesissa 1984. Schultzin veli, painija Mark Schultz on myös olympiavoittaja sekä maailmanmestari. == Ura == Painin maailmanmestaruuskilpailuissa Schultz voitti urallaan yhteensä kuusi mitalia, joista kultaa vuonna 1983. Los Angelesissa 1984 Schultzin veljekset voittivat molemmat olympiakultaa, Dave 74 kg:n ja Mark 82 kg:n sarjassa.International Wrestling DatabaseOlympics at Sports- Reference.com Schultz harjoitteli sekä valmensi 1990-luvulla Foxcatcher- painitallissa. Tallin perustaja ja omistaja John Eleuthère du Pont oli henkisesti sairas, ja lopulta ampui Schultzin 26. tammikuuta 1996. Schultz valittiin kuolemansa jälkeen vuonna 1997 National Wrestling Hall of Fameen. == Muuta == Schultzin veljesten ja Du Pontin tarinasta tehtiin vuonna 2014 elokuva Foxcatcher. Viisi Oscar-ehdokkuutta saaneessa elokuvassa Dave Schultzia näytteli Mark Ruffalo. == Lähteet == * Schultz, David (USA) International Wrestling Database * Dave Schultz Bio, Stats and Results Olympics at Sports-Reference.com === Viitteet === Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Yhdysvaltalaiset henkirikosten uhrit Luokka:Vuonna 1959 syntyneet Luokka:Vuonna 1996 kuolleet
Sam Hurd

Samuel George Hurd III (s. 24. huhtikuuta 1985 San Antonio, Texas) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hurd pelasi NFL-liigan Dallas Cowboysissa sekä Chicago Bearsissa vuosina 2006–2011. Bears vapautti hänet sopimuksestaan joulukuussa 2011, Hurdin jäätyä kiinni huumeiden ostamisesta myyntitarkoituksessa. Hurd tuomittiin marraskuussa 2013 kokaiinin ja marihuanan välittämisestä 15 vuoden vankeusrangaistukseen. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Huumerikolliset Luokka:Vuonna 1985 syntyneet Luokka:Elävät henkilöt
Steve Durbano

Harry Steven ”Steve” Durbano (12. joulukuuta 1951 Toronto, Ontario – 10. marraskuuta 2002 Yellowknife, Luoteisterritoriot) oli kanadalainen jääkiekkoilija. Viitattu 20.4.2016. Durbano oli New York Rangersin ykköskierroksen varaus vuodelta 1971. NHL:ssä vuosina 1972–1979 220 runkosarjaottelua pelannut Durbano tunnettiin pääasiassa tappelijana, ja sai muun muassa kaudella 1975–1976 yhteensä 370 jäähyminuuttia. Uransa jälkeen Durbano oli usein vaikeuksissa viranomaisten kanssa. Vuonna 1983 hän jäi kiinni puolen miljoonan dollarin arvoisen kokaiinilastin salakuljettamisesta Kanadaan, ja sai seitsemän vuoden vankeustuomion. Vapautumisensa jälkeen hänet pidätettiin kertaalleen myymälävarkaudesta, ja vuonna 1995 Durbano vangittiin jälleen, tällä kertaa laittoman prostituutioringin ylläpitämisestä. Durbano menehtyi maksasyöpään 50-vuotiaana marraskuussa 2002. ==Lähteet== Luokka:Kanadalaiset jääkiekkoilijat Luokka:New York Rangersin varaamat pelaajat Luokka:Huumerikolliset Luokka:Vuonna 1951 syntyneet Luokka:Vuonna 2002 kuolleet
Heksaklooriasetoni

Heksaklooriasetoni (C3Cl6O) on ketoneihin kuuluva orgaaninen yhdiste ja asetonin kloorattu johdannainen. Yhdistettä käytetään reagenssina orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa heksaklooriasetoni on väritöntä nestettä. Se liukenee orgaanisiin liuottimiin kuten dikloorimetaaniin, kloroformiin ja bentseeniin.George D. Maynard & Gérald Lemonnier: Hexachloroacetone, e-EROS Encyclopedia of Reagents for Organic Synthesis, John Wiley & Sons, New York, 2011. Teoksen verkkoversio Viitattu 20.4.2016 Heksaklooriasetonia voidaan valmistaa klooraamalla isopropanolia 70-100 °C:n lämpötilassa.John E. Logsdon & Richard A. Loke: Isopropyl Alcohol, Kirk-Othmer Encyclopedia of Chemical Technology, John Wiley & Sons, New York, 2003. Viitattu 20.4.2016 Heksaklooriasetonia käytetään orgaanisissa synteeseissä muun muassa enamiinien klooraamiseen ja yhdessä trifenyylifosfiinin kanssa alkoholien klooraamiseen. Se reagoi alifaattisten amiinien kanssa karbamoyyliklorideiksi ja aromaattisten amiinien kanssa isosyanaateiksi. Lisäksi sitä käytetään trikloroiasetaattien ja triklooriasetamidien synteeseissä ja valmistettaessa asetonin kloorattuja ja fluorattuja johdannaisia.Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel, Blaine McKusick & Peer Kirsch: Fluorine Compounds, Organic, Ullmann's Encyclopedia of Industrial Chemistry, John Wiley & Sons, New York, 2016. Viitattu 20.4.2016 ==Lähteet== Luokka:Ketonit
Whoonga

Whoonga (tunnetaan myös nimillä nyaope tai wunga) on katuhuume joka on oletettavasti levinnyt laajaan käyttöön Etelä-Afrikassa vuodesta 2010 lähtien, erityisesti Durbanin kaupungin köyhälistöalueella. Huumetta esiintyy myös muualla Etelä-Afrikassa. Whoongan kerrotaan sisältävän HIV:n lääkitsemiseen käytettäviä antiretroviraalisia lääkeaineita, mutta kemiallisten analyysien mukaan whoongasta ei ole tätä kuitenkaan löytynyt; sen sijaan sen on todettu sisältävän "mitä tahansa", ja HIV-lääkkeiden käyttö whoongassa on ilmeisesti pelkkä kaupunkitarina. Joidenkin vahvistamattomien lähteiden mukaan (kaupunkitarinaan liittyen) whoonga aiheuttaa voimakkaita hallusinaatioita käytettynä: tabletit murskataan, sekoitetaan tupakkaan ja poltetaan. Kerrotaan myös että se aiheuttaa voimakkaan psyykkisen ja fyysisen riippuvuuden jo ensimmäisellä käyttökerralla. Aiheesta kiertää myös huhuja jonka mukaan HIV- klinikoiden asiakkaat ryöstetään klinikan ulkopuolella, että heiltä saataisiin kyseiset lääkkeet; tai ihmiset hankkiutuvat tahallisesti HIV-positiivisiksi saadakseen lääkettä ilmaiseksi klinikoilta. == Lähteet == == Aiheesta muualla == * Getting High On HIV Medication Vice 22.4.2014, Youtube. Luokka:Päihteet nimityksen mukaan